Üks Microsofti aktsiaid omav finantsblogija toonitas, et Steve Ballmer on ettevõtte juht olnud juba üle kümne aasta, aktsia hind on langenud  selle ajaga 56,61%, aga igale ärikooli tudengile õpetatakse ühe esimese asjana, et tegevjuhi peamiseks ülesandeks on ettevõtte aktsionäride vara väärtuse kasvatamine. Veel toonitab ta, et Microsoft oleks võinud vabalt oma Skype´i luua ettevõtte sees ja maksma oleks see läinud ainult miljard dollarit ning konkurentsis Apple'iga jääb Microsoft pidevalt paar-kolm aastat hiljaks. Tema järeldus on, ja ta pole oma arvamusega kaugeltki üksi, et Ballmer tuleks ettevõtte juhi kohalt kiiresti minema kihutada.